விண்ணின் ஓங்கியது ஒரு நிலை; மெய் உற வெந்த புண்ணினூடு உறு வேல் என, மனம் மிகப் புழுங்கி எண்ணி, 'நாம் இனிச் செய்வது என்? இளவலே!' என்றான். 78 'தெற்கு நோக்கியது எனும் பொருள் தெரிந்தது, அத் திண் தேர்; மற்கு நோக்கிய திரள் புயத்து அண்ணலே! வானம், விற்கு நோக்கிய பகழியின் நெடிது அன்று; விம்மி, நிற்கும் நோக்கு இது என் பயத்தது?' என, இளையவன் நேர்ந்தான். 79 துண்டு பட்ட வீணைக்கொடி கண்டு, சடாயு போர் செய்ததை அறிதல்